text: La selecció masculina, entrenada per Jordi Camps, ha guanyat la final després d'imposar-se 4-0 a Astúries. A les semifinals havia vençut 8-0 a Galícia, mentre que a la fase de grups va sumar quatre contundents victòries sobre Madrid (6-0), Andalusia (14-2), Navarra (13-0) i Andorra (9-0).
  D'altra banda, la selecció femenina dirigida perJosep Maria Barberà s'ha proclamat campiona al guanyar, també, a Astúries (5-0) el darrer partit de la lligueta de cinc equips. En els altres quatre partits va guanyar a Galícia (5-1), València (13-0), Euskadi (11-0) i Madrid (4-1).
  L'equip sub16 masculí l'han format Sergi Duch, Sergi Folguera, Martí Gabarró, Ferran Giménez, Gerard Llobet, Jordi Mateos, Erik Oms, Aleix Ordóñez, Jordi Pons i Roc Pujadas, mentre el femení sub18 ha estat integrat per Laura Barcons, Júlia Canal, Joana Comas, Anna Ferrer, Carla Fontdeglòria, Laia Navarrete, Victòria Porta, Maria Pujadas, Gemma Solé i Marta Soler.